എംസോണ്‍ റിലീസ് - 1318 http://www.malayalamsubtitles.org/ www.facebook.com/msonepage
പരിഭാഷ : ശ്രീധർ, അഖില പ്രേമചന്ദ്രൻ, പ്രവീൺ അടൂർ
വീണ്ടും കണ്ടതിൽ സന്തോഷം.
പ്ലീസ്‌ ...
ഇരട്ടകൾ
മിസ്സിസ് നവൽ മർവാന്‍റെ വിൽപ്പത്രം.
വിൽപ്പത്രം തുറക്കുന്നത് അവരുടെ രണ്ടുമക്കളുടെ മുന്നിൽ വെച്ച്,
സിമോൺ മർവാൻ പിന്നെ ജെൻ മർവാൻ.
മിസ്സിസ് നവൽ മർവാൻ നിർദേശവും അവകാശങ്ങളും അനുസരിച്ച്,
വക്കീൽ ആയ ഷോൺ ലെബൽ ആണ് വിൽപ്പത്രത്തിന്‍റെ എക്സിക്യൂട്ടർ.
ഇത് നിങ്ങളുടെ അമ്മയുടെ തീരുമാനമാണ്.
ഞാനെതിർത്തു പക്ഷേ അവർക്ക് നിർബന്ധമായിരുന്നു.
നിങ്ങൾക്കറിയാമായിരിക്കും...
നിങ്ങളുടെ അമ്മ ഇവിടെ വെറുമൊരു ജീവനക്കാരി മാത്രമായിരുന്നില്ല.
ഞാനും മരിച്ചുപോയ എന്‍റെ ഭാര്യയും നിങ്ങളെ സ്വന്തം കുടുംബമായിട്ടേ കണ്ടിട്ടുള്ളൂ.
അതുകൊണ്ട്... എനിക്ക് നിരാകരിക്കാനായില്ല.
എന്‍റെ സ്വത്തുക്കളെല്ലാം ഇരട്ടകളായ ജെനിനും സിമോണിനും തുല്യമായി വീതിക്കുന്നു.
പണം പകുതിയായി വിഭജിക്കണം,
വസ്തുവകകൾ സൗകര്യം പോലെയും.
ശവമടക്ക്.
വക്കീൽ, ഷോൺ ലെബൽ അറിയുവാൻ:
എന്നെ പെട്ടിയിൽ അടക്കരുത്, പ്രാർത്ഥനകൾ പാടില്ല, വസ്ത്രങ്ങളും പാടില്ല,
ഈ ലോകം കാണാതിരിക്കാൻ, കമഴ്ത്തികിടത്തുകയും വേണം.
കല്ലറയും സമാധിക്കുറിപ്പും.
സ്മാരകശില വേണ്ട, എന്‍റെ പേരും എവിടെയും കൊത്തിവെക്കരുത് .
വാക്കുകൾ പാലിക്കാത്തവർ സമാധിക്കുറിപ്പ് അർഹിക്കുന്നില്ല.
ജെൻ, സിമോൺ അറിയുവാൻ:
കുട്ടിക്കാലം കഴുത്തിൽ കുത്തിയിറക്കിയ കത്തി പോലെയാണ്.
അത്രയെളുപ്പം എടുത്തുമാറ്റാനാവില്ല.
ജെൻ, മിസ്റ്റർ ലെബൽ ഒരു കത്ത് തരും.
അത് നിങ്ങളുടെ അച്ഛന് കൊടുക്കാനുള്ളതാണ്.
അദ്ദേഹത്തെ കണ്ടുപിടിച്ച് അത് കൊടുക്കണം.
സിമോൺ, വക്കീൽ നിനക്കും ഒരു കത്ത് തരും...
കേട്ടിടത്തോളം മതി.
തീർന്നില്ല.
തുടരൂ.
സിമോൺ, വക്കീൽ നിനക്കൊരു കത്ത് തരും.
അത് നിന്‍റെ സഹോദരനുള്ളതാണ്.
അവനെ കണ്ടുപിടിച്ച് അത് കൊടുക്കണം.
"മകന്"
രണ്ടുകത്തുകളും കൊടുത്തുകഴിഞ്ഞാൽ,
നിങ്ങൾക്കൊരു കത്ത് കിട്ടും.
നിശ്ശബ്ദതക്ക് ഒരന്ത്യം ഉണ്ടാകും,
കൊടുത്ത വാക്ക് പാലിക്കപ്പെടും,
എന്നിട്ട് എന്‍റെ കുഴിമാടത്തിൽ കല്ല് വെക്കാം
എന്‍റെ പേര് അതിൽ കൊത്തിവെക്കാം.
കുറച്ച് വിചിത്രമാണ്, സമ്മതിക്കുന്നു.
- ഒപ്പിടാൻ എന്തെങ്കിലും ഉണ്ടോ? - ഇല്ല, തത്കാലം ഒന്നുമില്ല.
ഓക്കേ.
നന്ദി, ഷോൺ.
- പോകാം. - നിൽക്ക്.
ഞങ്ങളുടെ അച്ഛനെക്കുറിച്ച് നിങ്ങൾക്ക് അറിയുന്നതല്ലേ.
ഞങ്ങൾക്ക് സഹോദരൻ ഇല്ലെന്നും.
പിന്നെന്തിനാണ് ഇങ്ങനൊക്കെ എഴുതാൻ അനുവദിച്ചത്?
അറിയാം. എനിക്കും ഇതൊരു പുതിയ അറിവായിരുന്നു.
ഇതൊക്കെ വിശ്വസിക്കുന്നുണ്ടെന്ന് മാത്രം പറയല്ലേ. നിങ്ങൾക്ക് അമ്മയെ നല്ല പോലെ അറിയാമായിരുന്നില്ലേ.
ഇതുപോലുള്ള കാര്യങ്ങൾ ആരും നുണ പറയില്ലല്ലോ, പ്രത്യേകിച്ച് വിൽപ്പത്രത്തിൽ.
പിന്നെ ഇതും.
നോക്കൂ, നിങ്ങളുടെ അമ്മ പറഞ്ഞിരിക്കുന്ന കാര്യങ്ങൾ കുറച്ച്...
ഞങ്ങൾ ഒന്നാലോചിക്കട്ടെ...
എന്നിട്ട് പറയാം.
ഞാൻ പുറത്തുണ്ടാവും. നന്ദി, ഷോൺ.
ഇരിക്കൂ, സിമോൺ.
നോക്കൂ, ഷോൺ...
ഇവിടെ ജോലി ചെയ്യാൻ നിങ്ങടെ സെക്രട്ടറിക്ക് ഇഷ്ടമായിരുന്നു.
ആ പണിയെങ്കിലും അവർ മര്യാദക്ക് ചെയ്തല്ലോ. നന്നായി.
പക്ഷേ അവരെന്‍റെ അമ്മയും കൂടെയായിരുന്നു.
ആ പണി എങ്ങനെ ചെയ്‌തെന്ന്, പറയാതിരിക്കുന്നതാണ് ഭേദം...
സിമോൺ...
നിങ്ങളുടെ സെക്രട്ടറിയെ എങ്ങനെ വേണേലും അടക്കിക്കോ.
പക്ഷേ എന്‍റെ അമ്മയെ ഞാൻ സാധാരണരീതിയിൽ തന്നെ അടക്കം ചെയ്യും.
അവരുടെ ജീവിതത്തിൽ ഒരു കാര്യമെങ്കിലും എല്ലാവരെയും പോലെ ആയിക്കോട്ടെ.
ഇതിലിനി ചർച്ചയില്ല.
ആലോചിച്ച് തീരുമാനിക്കൂ. സിമോൺ ഒന്ന് അടങ്ങിയ ശേഷം വരൂ.
ഇതൊക്കെ വിചിത്രമാണെന്ന് അറിയാം, പക്ഷേ...
...നിങ്ങളുടെ അമ്മയ്ക്ക് ഭ്രാന്തൊന്നും ആയിരുന്നില്ല, ജെൻ.
നമ്മുടെ കുടുംബം പെട്ടെന്ന് അങ്ങ് വലുതായല്ലോ.
പട്ടീടെ കാര്യം വല്ലോം പറഞ്ഞായിരുന്നോ?
വലിയ കുടുംബമാവുമ്പോ ഒരു പട്ടിയൊക്കെ കാണും.
ഇനി അതിനേയും അന്വേഷിച്ച് പോകേണ്ടി വരുമോ എന്തോ?
അവർക്ക് വട്ടായിരുന്നു.
ഷോണിനോട് ഞാൻ സംസാരിക്കാം.
എന്ത് സംസാരിക്കാൻ?
സാധാരണ രീതിയിൽ ശവമടക്ക് നടത്തണമെന്ന് .
ആദ്യം അവരുടെ കാര്യം ഒന്ന് ശരിയാക്കാം, എന്നിട്ട് നിന്‍റെ പ്രശ്നങ്ങൾ.
നീയിതെങ്ങോട്ടാ?
- ഇഷ്ടമുള്ളപോലെ അടക്കം ചെയ്തോ. - ഒന്ന് നിർത്തെടാ.
മരിക്കുമ്പോൾ അമ്മയുടെ അടുത്ത് നീ ഉണ്ടായിരുന്നില്ല,
അപകടം സംഭവിച്ചപ്പോൾ ഉണ്ടായിരുന്നു...
അതുകൊണ്ട് എല്ലാത്തിനും കുറ്റബോധം!
എനിക്ക് കുറ്റബോധമൊന്നുമില്ല.
നമ്മളിപ്പോ കേട്ടതിന്‍റെ പൊരുൾ നിനക്ക് മനസ്സിലായില്ലേ?
അവര് മരിച്ചുപോയി! തീർന്നു. അവസാനം സമാധാനം കിട്ടി!
എന്തൊരു സമാധാനം!
എനിക്ക് സമാധാനമുണ്ട്.
കണ്ടാലും പറയും.
ഇതുവരെ നിങ്ങൾ പഠിച്ച ഗണിതമെല്ലാം
വ്യക്തമായ ചോദ്യങ്ങൾക്ക്...
വ്യക്തമായ ഉത്തരങ്ങൾ തരുന്നതായിരുന്നു.
ഇപ്പൊ നിങ്ങൾ പുതിയൊരു സാഹസത്തിലേക്കാണ് പോകുന്നത്.
ഇവിടെ ഉത്തരം കിട്ടാത്ത ചോദ്യങ്ങളാണ്
അതിന്‍റെ ഉത്തരം തേടി നിങ്ങൾ വേറെ ഉത്തരം കിട്ടാത്ത ചോദ്യങ്ങളിൽ പോയി നിൽക്കും.
കഷ്ടപ്പാടെല്ലാം വിഫലം ആകുമെന്ന് നിങ്ങളുടെ സുഹൃത്തുക്കൾ പറയും.
അല്ലെന്ന് ന്യായീകരിക്കാൻ നിങ്ങളുടെ കൈയ്യിൽ കാരണങ്ങൾ ഉണ്ടാകില്ല,
കാരണം ബുദ്ധിയെ കുഴപ്പിക്കുന്ന പ്രശ്നങ്ങളാണ് നേരിടേണ്ടി വരിക.
ശുദ്ധഗണിതത്തിന്‍റെയും ഏകാന്തതയുടെയും ലോകത്തേക്ക് സ്വാഗതം.
ഇത് എന്‍റെ അസിസ്റ്റന്റ്, മിസ്സ്‌ ജെൻ മർവാൻ.
ഹലോ.
അപ്പൊ നമുക്ക് കൊളാട്സിന്‍റെ അനുമാനത്തിൽ (Collatz conjecture) നിന്ന് തുടങ്ങാം.
നിന്‍റെ ഉൾമനസ്സ് എന്താണ് പറയുന്നത്?
അത് ഒരിക്കലും തെറ്റാറില്ല.
അതുകൊണ്ടാണ് നിന്നിൽ ഞാനൊരു നല്ല ഗണിതശാസ്ത്രജ്ഞയെ കാണുന്നത്.
എന്തായാലും ഇക്കാര്യത്തിൽ നിനക്ക് സഹായം വേണ്ടിവരും.
അവിടെ ബന്ധുക്കൾ ആരെങ്കിലുമുണ്ടോ?
- പരിചയക്കാർ വല്ലതും? - ഇത് ശുദ്ധ അസംബന്ധമാണ്, നിവ്.
നീയിപ്പോ മനസ്സിലാക്കിയതേ ഉള്ളൂ 1) നിന്‍റെ അച്ഛൻ ജീവനോടെയുണ്ട്,
പിന്നെ 2) നിനക്കൊരു സഹോദരൻ കൂടെയുണ്ട്.
നീ ഇപ്പൊ അനിവാര്യതയെ എതിർക്കുന്നതാണ് അസംബന്ധം.
സത്യം കണ്ടുപിടിച്ചേ പറ്റൂ, ഇല്ലെങ്കിൽ നിന്‍റെ മനസ്സിന് സമാധാനം കിട്ടില്ല.
മനസ്സമാധാനം ഇല്ലെങ്കിൽ, ശുദ്ധഗണിതമില്ല.
അന്വേഷണത്തിന് ഒരു തുടക്കം വേണ്ടേ.
എന്‍റെ അച്ഛൻ യുദ്ധത്തിനിടയിലാണ് മരിച്ചത്, ദാരേഷിൽ വെച്ച്.
അത് നമുക്ക് ഉറപ്പില്ലാത്ത വസ്തുതയാണ്.
ഒരിക്കലും ഉറപ്പില്ലാത്ത വസ്തുതയിൽ തുടങ്ങരുത്.
അമ്മ ഫ്യൂവാദിൽ ദേർ ഓം എന്ന ഗ്രാമത്തിലാണ് ജനിച്ചത്.
ദാരേഷ് യൂണിവേഴ്സിറ്റിയിൽ ഫ്രഞ്ച് പഠിച്ചു.
അവിടെ പഠിച്ചിട്ടുണ്ടെങ്കിൽ പ്രതീക്ഷക്ക് വകയുണ്ട്.
സയ്യിദ് ഹൈദർ.
പോയി സയ്യിദ് ഹൈദറിനെ കാണൂ.
ദാരേഷിൽ പഠിപ്പിക്കുന്ന എന്‍റെ ഒരു പഴയ സുഹൃത്താണ്. വിശ്വസിക്കാം.
അമ്മേ?
ഓക്കേ അല്ലേ ?
എന്താ ഇത് ?
അമ്മേ?
എന്താ പ്രശ്നം?
മാഡം, നിങ്ങൾ എന്‍റെ ടവ്വലിന്‍റെ പുറത്താണ് ഇരിക്കുന്നത്.
അമ്മേ?
എന്ത് പറ്റി?
ജെൻ എവിടെ?
അമ്മേ?
- മൈഗ്രേയ്ൻ വരാറുണ്ടോ? - ഇല്ല.
- ഓർമക്കുറവ്? - ഇല്ല.
- എവിടെയെങ്കിലും വീഴുകയോ മറ്റോ? - ഇല്ല.
സംഭ്രമം കാണിച്ചിട്ടുണ്ടോ?
സംഭ്രമം അമ്മക്ക് സ്ഥായിയായ ഭാവം ആണ്.
അല്ല, സംഭ്രമം ഒന്നും കാണിച്ചിട്ടില്ല.
വഹാബ്, വാ.
എന്‍റെ പെങ്ങളുടെ കൈയ്യീന്ന് വിടെടാ.
''എങ്ങോട്ടാടാ വരുത്താ?"
നികോളാ വേണ്ട!
വീട്ടീ പോ!
വഹാബ്!
ഞങ്ങൾ നിന്‍റെയൊക്കെ (അഭയാർത്ഥി) ക്യാമ്പുകളിൽ കേറി എല്ലാത്തിനേം കൊന്നുകളയും!
അതിങ്ങു താ!
- എനിക്ക് കൊല്ലണം ഇവളെ. - ഇതെന്‍റെ കടമയാണ്.
നീ നമ്മുടെ കുടുംബത്തിന്‍റെ പേര് നശിപ്പിച്ചു.
മതി നിർത്ത്! കേറി പോ!
വീട്ടിലേക്ക് വാ!
കടന്ന് പോ!
നീയിതെന്താ കാണിച്ചത് മോളേ?
ഞങ്ങളെ നാണം കെടുത്തി, കുടുംബത്തിന്‍റെ പേര് കളഞ്ഞു കുളിച്ചു!
എന്തിനാ കർത്താവേ ഞങ്ങളെ ഇങ്ങനെ പരീക്ഷിക്കുന്നത്?
ഞങ്ങൾ എന്ത് തെറ്റ് ചെയ്തിട്ടാ കർത്താവേ? എന്തിനാ എന്നെ ഇങ്ങനെ പരീക്ഷിക്കുന്നത്?
നിന്നെ ഞാൻ എന്ത് ചെയ്യുമെന്ന് പറ? കൊന്ന് കളയാൻ പറ്റുവോ?
ഞാൻ ഗർഭിണിയാണ് അമ്മേ.
കർത്താവേ, എങ്ങും ദുരിതങ്ങളാണല്ലോ! എന്തിന്?
ഞങ്ങളോടിതെന്തിന് ചെയ്തു? നിന്നെ കൊന്ന് കളയണമായിരുന്നോ?
നിന്നെ വെച്ച് ഞാൻ എന്ത് ചെയ്യും?
കഴിക്ക്.
ആ കുഞ്ഞിന് ആരോഗ്യം വരണമെങ്കിൽ നീ നല്ലപോലെ കഴിക്കണം.
ഞാൻ പറയുന്നത് ശ്രദ്ധിച്ച് കേൾക്ക്.
ഇവിടെ നിനക്കിനി ഒന്നും ബാക്കിയില്ല.
പ്രസവം കഴിഞ്ഞാൽ ഞാൻ നിന്നെ സഹായിക്കാം.
നീ ഇവിടം വിട്ട് പോണം.
നീ പട്ടണത്തിലുള്ള ഷാർബെൽ അമ്മാവന്‍റെ കൂടെ താമസിക്കും .
എന്നിട്ട് പഠിക്കാൻ പോകും.
വായിക്കാനും ചിന്തിക്കാനും പഠിക്കും. ഈ ദുരിതത്തിൽ നിന്ന് രക്ഷപ്പെടാൻ.
ഇത്രയും ചെയ്യുമെന്ന് എനിക്ക് വാക്കുതന്നാൽ ഞാൻ നിന്നെ സഹായിക്കാം.
പഠിക്കും എന്ന് വാക്ക് താ.
ചെയ്യാം, മുത്തശ്ശി, സത്യം.
ഞാൻ വാക്ക് തരുന്നു.
അമ്മയെ സൂക്ഷിച്ച് നോക്ക് മോനേ. പിന്നീട് തിരിച്ചറിയാനുള്ളതാ.
ഞാൻ ഒരുദിവസം നിന്നെ വന്നു കണ്ടുപിടിക്കും. ഇത് വാക്കാണ് മുത്തേ.
- സൂക്ഷിച്ച്. - പേടിക്കണ്ട ഞാനേറ്റു.
നിനക്ക് ഇവിടുന്ന് പോകാൻ സമയമായി.
ഇവിടത്തെ ഭാവി അത്ര നല്ലതാണെന്നു തോന്നുന്നില്ല.
ഒരിക്കൽ നിന്നെ ഞാൻ കണ്ടെത്തും മോനേ.
എന്‍റെ സുഹൃത്ത് നിവ് കോഹന്‍റെ സന്ദേശം എനിക്ക് കിട്ടിയിരുന്നു,
പക്ഷേ സഹായിക്കാൻ എനിക്കാവില്ല, കാരണം, അന്ന്,
ഞാൻ പാരിസിൽ ഗണിതത്തിന്‍റെ ചരിത്രം പഠിപ്പിക്കുകയായിരുന്നു.
കൃത്യമായി പറഞ്ഞാൽ,
ലിയോണാർഡ് യൂളർ വിജയകരമായി
അന്ധതയെപ്പോലും മറികടന്ന്, ചരിത്രത്തിൽ ആദ്യമായി
കോണിഗ്സ്ബർഗിലെ ഏഴു പാലങ്ങളുടെ പ്രശ്നത്തിന് ഒരു ഉത്തരം രൂപീകരിച്ചു.
അതേ, അദ്ദേഹം ദിദറോയെ കോടതിൽ വെച്ച് എതിർത്തു
അദ്ദേഹം ഉറക്കെ പ്രഖ്യാപിച്ചു,
"സാർ, e (exponent) pi + 1 = 0.
"അതിനാൽ ദൈവം ഉണ്ട്!"
നിവ്, നിവ്, നിവ്...
ഹലോ. നിങ്ങൾക്ക് ഫ്രഞ്ച് അറിയാമോ?
അറിയാം. എന്ത് വേണം?
ഈ സ്ത്രീയെ അറിയാവുന്ന ആരെങ്കിലും ഇവിടുണ്ടോ എന്നന്വേഷിച്ചു വന്നതാണ്.
35 വർഷങ്ങൾക്ക് മുൻപ് ഇവിടെ പഠിച്ചതാണ്.
ഇതെന്ത് കൂത്ത് ? ഞാനൊന്നും ജനിച്ചിട്ട് പോലുമില്ല, ഒന്നും ചെയ്യാനില്ല...
ഞാൻ കാര്യമായിട്ടാ. എന്നെ സഹായിക്കാൻ പറ്റിയ ആരെങ്കിലും കാണില്ലേ.
ഒരുപാട് ദൂരെ നിന്ന് വരുന്നതാ. പ്ലീസ്. അവരുടെ പേര് നവൽ മർവാൻ.
നല്ല മനസ്സിന് നന്ദി.
അതൊന്നുമല്ല, പെട്ടെന്ന് ഒഴിവാക്കാൻ വേണ്ടി ചെയ്യുന്നതാ.
നജാത്ത്, ഞാനാ.
നീ ബോറടിച്ച് ഇരിപ്പാണോ?
കണ്ട് നല്ല പരിചയം.
ചിലപ്പോ വിദ്യാർത്ഥി പത്രത്തിൽ പ്രവർത്തിച്ചു കാണും.
ഒരുപാട് കാലം മുൻപല്ലേ.
ഇവിടുന്ന് പോയവർ പലരും പേരുപോലും മാറ്റി.
എന്നാലും ഒരു കാര്യം വിചിത്രമാണ്.
നിങ്ങളുടെ അമ്മയുടെ ഫോട്ടോ എടുത്തിരിക്കുന്ന സ്ഥലം കഫർ റിയാത് ആണ്.
ഇത് കണ്ടോ.
ഇത് കഫർ റിയാതിന്‍റെ ചിഹ്നമാണ്.
അത് തെക്കിലുള്ള ഒരു ജയിലാണ്.
- കഫർ റിയാതിനെ കുറിച്ച് കേട്ടിട്ടില്ലേ? - ഇല്ല.
അപ്പൊ തീർച്ചയായും നിങ്ങൾ ഇവിടുന്നുള്ളതല്ല.
തെക്കിനേ കുറിച്ച് കാര്യമായി അറിവില്ലാല്ലേ.
അന്താരാഷ്ട്ര സമൂഹം പെട്ടെന്ന് ഇടപെട്ടില്ലെങ്കിൽ,
അത്രയും അഭയാർത്ഥികൾ ...
...അതിർത്തിക്കടുത്തുള്ള ക്യാമ്പുകളിൽ ഞെങ്ങി ഞെരുങ്ങി..
അവള്‍ ഇവിടെയുണ്ട്.
ഞങ്ങൾ വിദ്യാർത്ഥികൾ നാഷണലിസ്റ്റ് പാർട്ടിയെയും
തെക്കൻ അതിർത്തിയിൽ അഭയാർത്ഥികളെ തിരിച്ചയക്കുന്നതിനെയും എതിർക്കുന്നു.
ദേശീയവാദികൾ തീവ്ര വലത് അനുഭാവികളായ ക്രിസ്ത്യാനികളുടെ കൂടെയാണ്,
അവർ അഭയാർത്ഥികളെ പരസ്യമായി ഭീഷണിപ്പെടുത്തുന്നു.
ഇപ്പൊ അഭയാർത്ഥികളും ആയുധം എടുത്ത് തുടങ്ങി...
...രാജ്യത്തെ ഒട്ടുമിക്ക മുസ്ലിങ്ങളും അവരെ പിന്തുണക്കുന്നുമുണ്ട്.
പക്ഷേ നിങ്ങൾ ക്രിസ്ത്യാനിയല്ലേ.
ഞങ്ങൾക്ക് വേണ്ടത് സമാധാനമാണ്. ഇത് മതപരമായ കാര്യമല്ല.
നവൽ! നവൽ!
റേഡിയോ കേൾക്ക്! സർവകലാശാല അടച്ചു പൂട്ടി!
ദേശീയവാദികൾ ക്യാമ്പസ്‌ അടച്ചു പൂട്ടി !
നവൽ, പോകല്ലേ! ഇങ്ങോട്ട് വാ!
ഷാർബെൽ അമ്മാവാ, അവര് ക്യാമ്പസ്‌ അടച്ചുപൂട്ടി!
അവിടെ അടിപിടി ഉണ്ടായേക്കും!
നീ ഇവിടെ തന്നെ നിൽക്ക്!
വെടിയൊച്ച കേൾക്കുന്നു.
- വന്നു കഴിക്ക് പിള്ളേരേ! - അവര് സർവകലാശാല ആക്രമിച്ചു, അമ്മേ!
എന്നുവെച്ചു ഭക്ഷണം കഴിക്കാതിരിക്കാൻ പറ്റുമോ!
തെക്കുള്ള ക്രിസ്ത്യൻ ഗ്രാമങ്ങള്‍ ആക്രമിക്കപ്പെട്ടു.
കർത്താവേ കാത്തോളണേ!
അതുകൊണ്ടാണ് സർവകലാശാല അടച്ചത്.
ഇവിടെയും പ്രശ്നം വഷളാവാൻ അധികകാലം വേണ്ടിവരില്ല.
എല്ലാം ഒന്ന് ശാന്തമാകുന്നത് വരെ നമുക്ക് മലമ്പ്രദേശത്തേക്ക് പോകാം.
എത്ര കാലത്തേക്ക്?
നമ്മൾ നാളെ ഇറങ്ങുന്നു.
കുടുംബത്തിലെ ബാക്കി എല്ലാവരും അവിടെ എത്തിക്കഴിഞ്ഞു.
അപ്പൊ കോളേജോ?
കോളേജ് ഒക്കെ എന്തായാലും അടയ്ക്കും. എത്രകാലമെന്ന് ആർക്കറിയാം.
- നമ്മുടെ പത്രമോ? - നീ വിഷമിക്കേണ്ട.
നമ്മളില്ലാതെ കുറച്ചുകാലമൊക്കെ പത്രം നിലനിൽക്കും.
പ്രതിരോധിക്കാൻ ആളില്ലാതെ ആശയങ്ങളെങ്ങനെ നിലനിൽക്കും?
ശരിയാണ്, റഫ്ഖ, വരെ ശരിയാണ്.
അവിടെ രണ്ട് അനാഥാലയങ്ങളുണ്ട്. ഞാൻ പിന്നെ നടന്ന് വന്നോളാം.
നീ ഇപ്പൊ അങ്ങോട്ട് പോകണ്ട.
- അമ്മൂമ്മയ്ക്ക്‌ നീ വാക്ക് കൊടുത്തതല്ലേ... - അച്ഛൻ പറഞ്ഞത് കേട്ടല്ലോ.
ക്യാമ്പസ്‌ ആക്രമിച്ചു കഴിഞ്ഞാൽ പിന്നെ ഈ രാജ്യം തന്നെ ഇല്ല.
പഠിത്തവും തീരും.
അവനെപ്പറ്റി ചിന്തിക്കാത്ത ദിവസമില്ല.
അവനെന്‍റെ മോനാണ്.
എനിക്കവനെ കണ്ടെത്തണം.
- ഞാൻ ഷാദിയേടെ അവിടെപ്പോയി വെള്ളം എടുക്കട്ടെ - പെട്ടെന്നാട്ടെ, നവൽ.
- പേര് ? - നവൽ.
- നവൽ, ബാക്കി എന്ത് ? - നവൽ മർവാൻ.
- എങ്ങോട്ടാ? - തെക്ക് ദേശത്ത്.
- എന്തിന്? - ഭർത്താവിന്‍റെ അടുക്കലെത്താൻ.
വഹാബ്...
ഇത് പെൺകുട്ടികളുടെ അനാഥാലയമായിരുന്നോ?
ആമ്പിള്ളേരെ മൂന്ന് വർഷം മുൻപ് ക്ഫർ ഖൗട്ടിലേക്ക് മാറ്റിയിരുന്നു.
ഞങ്ങളുടെ കൂടെ പോര്. ക്ഫർഖൗട്ട് ഇന്നലെ ആക്രമിക്കപ്പെട്ടിരുന്നു.
ഞാനാ അനാഥാലയം അന്വേഷിച്ച് വന്നതാണ്. എവിടാണെന്ന് അറിയാമോ?
അവിടെ.
കുട്ടികളോ! കുട്ടികളൊക്കെ എവിടെ?
അവിടെ ഉണ്ടായിരുന്ന ആരോടേലും ചോദിക്കൂ...
മുസ്ലിങ്ങളെല്ലാം ദെരേസ്സയിലെ ക്യാമ്പിലേക്ക് പലായനം ചെയ്തു.
തിരിച്ചടി ഉണ്ടാകുമെന്ന് ഭയമുണ്ടാകും.
ചിലപ്പോ കുട്ടികൾ അവരുടെ കൂടെ കാണും.
ഷംസുദീനും കൂട്ടാളികളും കൂടി അഭയാർഥികളുടെ കുരുതിക്ക് പകരം വീട്ടാൻ ക്രിസ്ത്യാനികളെ കൊന്നൊടുക്കി.
ചിലപ്പോ കുട്ടികളും ദെരേസ്സയിൽ ഉണ്ടാകും.
നിങ്ങൾ ദെരേസ്സയിലേക്കാണോ?
ഞാൻ ക്രിസ്ത്യാനിയാണ്! ഞാൻ ക്രിസ്ത്യാനിയാണ്!
എന്‍റെ മോളാ! എന്‍റെ മോളാ!
തെക്ക്.
ഹായ്‌, സിമോൺ. ഇത് ഞാനാ. ഞാനിപ്പോ നമ്മുടെ അമ്മയുടെ നാട്ടിലാ, നീയുംകൂടി വേണമാരുന്നു ഇവിടെ.
നിക്ക്.
നിന്നോട് ഇങ്ങോട്ട് വരരുതെന്ന് പറഞ്ഞിട്ടില്ലേ!
ഹലോ!
സൂഹ?
അഹ്‌മദിന് നിന്നെ ഇഷ്ടമാണേ! അഹ്‌മദിന് നിന്നെ ഇഷ്ടമാണേ!
മേലാൽ അങ്ങനെ പറയരുതെന്ന് പറഞ്ഞതല്ലേ!
ഹലോ. എന്താ വേണ്ടേ?
ഹലോ.
ഇവിടെ ആരെങ്കിലും ഫ്രഞ്ചോ ഇംഗ്ലീഷോ സംസാരിക്കുമോ?
സാമിയ എവിടെ?
താങ്ക്യൂ...
- നിങ്ങൾക്ക് ഫ്രഞ്ച് അറിയാമോ? - ഉവ്വ. ഹലോ.
ഹലോ. എന്‍റെ പേര് സാമിയ.
ഞാൻ ജെൻ മർവാൻ. സഹായിക്കാൻ വന്നതിൽ വലിയ സന്തോഷം.
മർവാനോ? ഇവിടെ മർവാൻ എന്ന പേരിൽ ഒരുപാട് ആളുകളുണ്ടല്ലോ!
ആണോ?
ഞാൻ കാനഡയിൽ നിന്നാ വരുന്നേ.
സൂഹ എന്ന ആളെ അന്വേഷിച്ചാ വന്നത്.
സൂഹയോ? ദാ ഇരിക്കുന്നു.
എന്‍റെ മുതു മുത്തശ്ശിയാ.
അവിടെ ആ മൂലയ്ക്ക് കടയുള്ള ആളാ നിങ്ങടെ കാര്യം പറഞ്ഞത്.
ഞാനെന്‍റെ അച്ഛനെ തേടി വന്നതാ, വഹാബ് എന്നാ പേര്.
എന്‍റെ അമ്മയുടെ പേര് നവൽ മർവാൻ എന്നാണ്.
അമ്മ ഇവിടാ ജനിച്ചത്.
ഞങ്ങൾക്ക് അങ്ങനൊരാളെ അറിയില്ല.
ആഹാ അവളെ നല്ലോണം അറിയാം!
ഇവൾടെ അമ്മ വഴിപിഴച്ചവളാണ്!
ഇവരുടെ മർവാൻ കുടുംബം മൊത്തത്തിൽ നാണംകെട്ടതാണ്.
യുദ്ധം വന്നല്ലോ...
വഹാബ് എന്ന ആളെയാണ് ഞാൻ അന്വേഷിക്കുന്നത്.
അവർക്ക് വഹാബിനെ അറിയില്ലെന്ന്.
എനിക്ക് നിങ്ങളെ സഹായിക്കാനാകില്ല, സോറി, ഭയങ്കര ക്ഷീണം.
നിങ്ങൾ നവൽ മർവാന്‍റെ മകളാണെങ്കിൽ,
ഇവിടെ ആർക്കും നിങ്ങളെ കാണാൻ താത്പര്യമില്ല.
തിരിച്ചു പൊക്കോളൂ.
അച്ഛനെ തപ്പിയാണ് ഇറങ്ങിയത്,
പക്ഷേ നിങ്ങളുടെ അമ്മയെ പോലും നിങ്ങക്ക്‌ ശരിക്കറിയില്ല.
ദെരേസ്സ ക്യാമ്പിലെ കൂട്ടക്കുരുതിക്ക് ശേഷമാണ് ഞാനവിടെ എത്തിയത്.
അവിടെയെല്ലാം കത്തി അമരുകയായിരുന്നു.
ചിതറിവീണ രക്തത്തിനിടയിൽ ഞാനെന്‍റെ മകനെ തേടി...
കേട്ടതും കണ്ടതുമൊന്നും ഒരിക്കലും മറക്കാൻ ഞാൻ ആഗ്രഹിക്കുന്നില്ല.
നിങ്ങൾ ഞങ്ങളുടെ ശത്രുവിന് എതിരാണെന്ന് പറയുന്നു.
അതുകൊണ്ട് നിങ്ങൾ ഞങ്ങളുടെ സുഹൃത്താകണമെന്നില്ല.
ഷംസുദ്ദീൻ എന്തിന് നിങ്ങളെ വിശ്വസിക്കണം?
എന്‍റെ മകന്‍റെ അച്ഛൻ ദെരേസ്സ ക്യാമ്പിലെ ഒരു അഭയാർത്ഥിയായിരുന്നു.
എന്‍റെ മകനെ യുദ്ധം വിഴുങ്ങി.
എനിക്ക് നഷ്ടപ്പെടാൻ ഒന്നുമില്ല.
ദേശീയവാദികളെ എനിക്ക് വെറുപ്പാണ്.
ഷാർബെൽ പത്രത്തിൽ ഇങ്ങനൊന്നുമല്ലല്ലോ എഴുതിയിരുന്നത്.
എന്‍റെ അങ്കിൾ പറഞ്ഞിരുന്നത് അദ്ദേഹത്തിന്‍റെ വാക്കുകൾ സമാധാനം കൊണ്ടുവരുമെന്നാണ്.
ഞാൻ അദ്ദേഹത്തെ വിശ്വസിച്ചു.
ജീവിതം എന്നെ പഠിപ്പിച്ചത് മറ്റൊരു പാഠമാണ്.
ഇപ്പൊ നിങ്ങക്ക് എന്താണ് വേണ്ടത്?
ഞാൻ പഠിച്ച ജീവിതപാഠം എനിക്കെന്‍റെ ശത്രുക്കളെയും പഠിപ്പിക്കണം.
കൊള്ളാം.
കൊള്ളാം. നീ ഇത് മറന്നു.
ഫ്രഞ്ച് എങ്ങനുണ്ട്?
ഞാൻ 'ഗുഡ്ഡെർ' ആയിട്ടുണ്ട് ഡാഡി.
'ബെറ്റർ' ആയിട്ടുണ്ട് എന്നാണ് മോനെ പറയേണ്ടത്.
എന്‍റെ മോൻ നിരവധി ഭാഷകൾ പഠിക്കണമെന്നാണ് എന്‍റെ ആഗ്രഹം.
പരിഭാഷകനില്ലാതെ മനസ്സിലാക്കാമല്ലോ.
- നവൽ ആണ്. - എന്തുണ്ട്, നവൽ? ഇത് നൗഷീനെ ആണ്.
ഗുഡ് ഈവനിംഗ്, നൗഷീനെ. അമ്മ എങ്ങനിരിക്കുന്നു?
അമ്മ സുഖമായിരിക്കുന്നു. നാളെ പത്ത് മണി.
നാളെ ആയിക്കോട്ടെ.
- എടി ചക്കരേ - ഗുഡ് മോണിംഗ്.
- വ്യാഴാഴ്ച ഞങ്ങക്കൊപ്പം കറങ്ങാൻ വരാമോ? - ഇല്ല.
- വെള്ളിയാഴ്ച്ച? - ഇല്ല.
- ശനിയാഴ്ച്ച? - ഇല്ല.
ഞങ്ങക്ക് നല്ല ക്ഷമയുണ്ട്!
എനിക്കും.
മറക്കരുത്. "ഓൾവേസ്" എന്നാണ് 'എസ്' കൂടിയുണ്ട്
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
പന്ന തേവിടിശ്ശി!
കഫർ റയറ്റ് ജയിലിനെ ആംനസ്റ്റി ഇന്റർനാഷണൽ ഒക്കെ പലതവണ അപലപിച്ചതാ.
ഇതായിരുന്നു സ്ത്രീകളുടെ സെക്ഷൻ.
കുറേക്കൂടി വലിയ അറകളാണ്.
ചില തടവുകാരെ 15 വർഷം വരെ പാർപ്പിച്ചിട്ടുണ്ട്.
- ഇതെപ്പോ പണികഴിപ്പിച്ചതാ? - കൂട്ടക്കുരുതിക്ക് ശേഷം.
യുദ്ധം തുടങ്ങിയ ഉടൻ.
600 രാഷ്ട്രീയ തടവുകാരുണ്ടായിരുന്നു.
അകത്തേക്ക് കയറിനിന്നോ. ഞാൻ ഫോട്ടോ എടുത്തുതരാം.
ഇവരെ അറിയുമോ?
ഇതിവിടെവച്ച് എടുത്തതാ.
എനിക്കറിയില്ല. ഒത്തിരി കാലം മുമ്പത്തെ കാര്യമല്ലേ...
ഇവിടെ ജോലി ചെയ്തിരുന്ന ആരെയെങ്കിലും അറിയുമോ?
ഹലോ.
ഞാൻ ഫാഹിം ഹർസ എന്നയാളെ തേടി വന്നതാ...
ഞാനീ സ്കൂളിലെ നോട്ടക്കാരനാ...
അതെ, പക്ഷേ അതിന് മുമ്പോ?
മുമ്പോ?
അത് ഞാൻ ഇവിടുത്തെ നോട്ടക്കാരൻ ആകുന്നതിന് മുമ്പല്ലേ....
എത്രയോ കാലമായിട്ട് ഞാനിവിടെ തന്നാ!
ഇവരെ അറിയുമോ?
കഫർ റയറ്റിൽ കിടന്നിട്ടുണ്ട്.
ഞാൻ സ്കൂളിലെ നോട്ടക്കാരനാ. കൂടുതലൊന്നും പറയാനില്ല.
ഇവരെ കുറിച്ച് എന്തെങ്കിലും പറയാനറിയുന്ന,
ആരെങ്കിലും വേണമാരുന്നു.
ഇതെന്‍റെ അമ്മയാ.
ഇതാണ് 'പാടുന്ന പെണ്ണ്'!
നമ്പർ 72.
വലതുപക്ഷ ക്രിസ്ത്യൻ പോരാളികളുടെ നേതാവിനെ ഇവരാണ് കൊന്നത്.
അവളതിന് വലിയ വില നൽകേണ്ടിവന്നു.
വളരെ വലിയ വില.
15 വർഷം.
"പാടുന്ന പെണ്ണ്."
അവര് അവളെ വിളിച്ചിരുന്നത് "പാടുന്ന പെണ്ണ്." എന്നാണ്.
അവളെപ്പോഴും പാടിക്കൊണ്ടിരുന്നു.
ഇവര് തന്നെയാണെന്ന് ഉറപ്പാണോ?
13 വർഷം അവരെ നിരീക്ഷിക്കുകയായിരുന്നു എന്‍റെ പണി.
ആരെയെങ്കിലും 13 വർഷം നിരീക്ഷിച്ചിട്ടുണ്ടോ?
അവളെ തകർക്കാൻ ആവുന്നതെല്ലാം അവര് ചെയ്തു.
ഒടുവിൽ അവൾ തന്നെ നിവർന്നുനിന്ന്,
അവരുടെ നേർക്കുനേർ നോക്കി.
ഇതുപോലൊരാളെ ഞാൻ കണ്ടിട്ടില്ല. അവൾ തകരില്ല.
അവർക്ക് കലിയിളകി.
അവര് അബൂ താരേകിനെ അയച്ചു.
അതാരാ?
അബൂ താരേക്‌.
ചില കാര്യങ്ങൾ അറിയാതിരിക്കുന്നതാ നല്ലത്.
ഞാനെന്തായാലും അനുഭവിച്ചു.
പറ.
അബൂ താരേക്‌...
അബൂ താരേക്‌ ഒരു പീഡകൻ ആയിരുന്നു.
അയാൾ അവരെ വീണ്ടും വീണ്ടും ബലാത്സംഗം ചെയ്തു.
വിട്ടയക്കും മുമ്പ് അവളെ തകർക്കാൻ വേണ്ടി അവൾ പാടാതിരിക്കാനായി.
അവസാനം അവൾ ഗർഭിണിയായി.
അങ്ങനെയായിരുന്നു അത്. ഞാനൊരിക്കലും മറക്കില്ല.
72, ഗർഭിണിയാക്കിയത് അബൂ താരേക്‌.
ജയിലിൽത്തന്നെ പ്രസവിക്കും വരെ അവർ കാത്തു.
എന്നിട്ടവരെ വിട്ടയച്ചു.
കുഞ്ഞോ? നിങ്ങൾ ആ കുഞ്ഞിനെ കണ്ടോ?
ഇടയ്ക്കിടെ വന്നോണ്ടിരുന്ന ഒരു ഡോക്ടർ ഉണ്ടായിരുന്നു.
അയാൾക്ക് മാനസികരോഗം ആണെന്ന് കേട്ടു.
അതല്ല ടെൽ അവീവിൽ ഒരു ഹോട്ടൽ നടത്തുവാണെന്നും കേട്ടു.
അത് ആനമണ്ടത്തരമാ ഒന്നുങ്കിൽ പ്രാന്തായിക്കാണും അല്ലെങ്കിൽ ചത്തുപോയിക്കാണും.
പിന്നൊരു നഴ്സ് ഉണ്ടാരുന്നു... അവരെ എനിക്കറിയാം. അവർ ദാരെഷിലാണ് താമസം.
ദാരെഷിൽ ആണല്ലേ...
സിമോൺ നീയൊന്ന് കേൾക്ക്. അതൊന്നും എനിക്കറിയണ്ട, മിണ്ടാതെ പറയുന്നത് കേൾക്ക്.
അമ്മ ജയിലിലായിരുന്നു. സിമോൺ, അമ്മ...
അമ്മ റേപ്പ് ചെയ്യപ്പെട്ടിട്ടുണ്ട്.
നമ്മുടെ സഹോദരൻ ഉണ്ടാകുന്നത് ജയിലിൽവച്ചിട്ടാണ്.
നീയിവിടെ വേണം.
പാടുന്ന പെണ്ണ്.
നോട്ടറിയായ അമ്യോട്ട് തയ്യാറാക്കിയ കരാറുകൾ.
1868 മുതൽ 1892.
മകൻ എഡ്‌വേഡ്‌ 1925ൽ ഏറ്റെടുത്തു. എല്ലാം കൈയ്യെഴുത്താണ്.
എന്‍റെ അപ്പൂപ്പൻ ചാൾസ്, എന്‍റെ അച്ഛൻ ഹെൻറി.
പിന്നെ ഞാനും.
ശുഭം. കാരണം ലെബൽ കുടുംബത്തിലെ അവസാന കണ്ണിയാണ് ഞാൻ.
സമാന്തരമായി പല ജീവിതങ്ങൾ ജീവിച്ച...
...ഒരാളുടെ വിൽപ്പത്രം ഞാൻ കാണിച്ചുതരാം.
അങ്ങേർക്ക് മൂന്ന് ഭാര്യമാരുണ്ടാരുന്നു.
ഇവിടെ മിയാമിയിലും, ബിസിനസ് നടത്തിയിരുന്ന ഹോണ്ടുറാസിലും.
ഇപ്പൊ നോക്കുമ്പോ പിള്ളേര് മൂന്നല്ല എട്ടാണെന്ന്!
ഇതുപോലൊരു തമാശ വേറെയില്ല!
നോക്ക്.
മരണംകൊണ്ട് കഥ അവസാനിക്കുന്നില്ല കുട്ടീ.
അത് പലതും അവശേഷിപ്പിക്കും...
സഹോദരനെ കണ്ടെത്താൻ നിങ്ങൾ അമ്മയുടെ ഭൂതകാലം ചികയേണ്ടിവരും.
എനിക്കെന്‍റെ പെങ്ങളെ കണ്ടെത്തിയാൽ മാത്രം മതി ഷോൺ.
അത് ഞാൻ നോക്കുന്നുണ്ട്, ഒന്ന് രണ്ട് ചെറിയ കാര്യങ്ങൾ കൂടിയുണ്ട്.
സാധനമൊക്കെ എടുത്തോ. നമുക്ക് ഉടനെ ഇറ...
എന്‍റെ പാസ്പോർട്ട്‌!
നമ്മളോ?
ഇപ്പൊത്തന്നെ ഒരുപാട് ചെയ്തില്ലേ നിങ്ങൾ?
ഉവ്വ്, ഇടയ്ക്കുവച്ച് ഇട്ടിട്ട് പോകാൻ പറ്റില്ലല്ലോ.
എന്താണിത്, സിമോൺ.
നിനക്ക് എന്‍റെ സഹായം ആവശ്യമുണ്ട്.
- അവളെ കണ്ടെത്തിയാലുടൻ നമ്മൾ തിരിച്ചുവരും. - സത്യം.
ഇത് നോട്ടറിയെ സംബന്ധിച്ചിടത്തോളം, വാക്ക് പവിത്രമാണ്.
ഇനി പാട്.
അങ്ങനെ തന്നെ. അങ്ങനെ തന്നെ
കുഞ്ഞ് പുറത്തേക്ക് വരുന്നുണ്ട്. തല കാണാൻ പറ്റുന്നുണ്ട്.
പുഷ് ചെയ്യ്.
ഒന്നൂടെ ശ്രമിക്ക്.
ആദ്യത്തേത് പുറത്തെത്തി.
ഒന്ന് വിശ്രമിച്ചോളൂ...
നീ മിടുക്കിയാ.
രണ്ടാമത്തേതിനായി തയ്യാറാകൂ...
നിക്ക്. ഇങ്ങുതാ.
- എന്താ ഈ ചെയ്യുന്നേ? - എപ്പോഴത്തെയും പോലെ നീ ഇവരെയും ആറ്റിലെറിഞ്ഞു.
- ഇത് അപകടമാ. - അല്ല.
നീ നിന്‍റെ കടമ ചെയ്തു. രണ്ടിനേം ആറ്റിലെറിഞ്ഞു.
ഞാൻ നോക്കിക്കോളാം ഇവരെ. ഇത് പാടുന്ന പെണ്ണിന്‍റെ കുഞ്ഞുങ്ങളല്ലേ!
മറ്റ് രാജ്യക്കാർക്ക് പോരടിക്കാനുള്ള യുദ്ധഭൂമിയായി ഇവിടം മാറിയിരിക്കുന്നു.
നോവയുടെ കാലത്ത് നോട്ടറിമാർ ഉണ്ടായിരുന്നുവെങ്കിലോ.
ചുമ്മാ ആധാരം നോക്കിയാൽ തീരുന്ന പ്രശ്നമല്ലേ ഒള്ളൂ.
ഇത് നിങ്ങടെ സ്ഥലം. ഇത് നിങ്ങടെ... നീതിയുടെ വഴി...
അത്രേയുള്ളൂ. എല്ലാർക്കും സന്തോഷവുമാകും.
- നോട്ടറികൾ ഉണ്ടായിട്ട് 1000 വർഷം ആകുന്നല്ലേ ഒള്ളൂ. - അതാണ് കുഴപ്പം.
ഞങ്ങൾ ആദ്യ ദിനം മുതൽ ഉണ്ടാകണമായിരുന്നു.
നിങ്ങളുടെ സഹായത്തിന് നന്ദി.
എന്‍റെകൂടി സന്തോഷമല്ലേ സുഹൃത്തേ,
നീ ഇമെയിൽ അയച്ച് ചോദിച്ച വിവരം എന്റടുത്തുണ്ട്.
സിമോൺ, നിന്‍റെ തൊട്ടടുത്തിരിക്കുന്നതാ എന്‍റെ പെട്ടി.
അത് മി. ലെബലിന് ഒന്ന് കൊടുക്കുമോ?
നിങ്ങളുടെ നല്ല മനസ്സിന് നന്ദി, പക്ഷേ നല്ല യാത്രാക്ഷീണമുണ്ട്, പിന്നെ നോക്കാം.
ചുരുക്കി പറഞ്ഞാൽ അച്ഛന്‍റെ കാര്യം അല്പം ബുദ്ധിമുട്ടാ, മരണ സർട്ടിഫിക്കറ്റ് പോലുമില്ല.
- സഹോദരനാണെങ്കിൽ... - ഒരു നിമിഷം, എന്തൊക്കെയാ ഈ പറയുന്നത്?
ഞാൻ സഹായം തേടിയിരുന്നു, സിമോൺ.
മി. മദ്ദാഡ് സംഭവം വേഗത്തിലാക്കാമെന്ന് പറഞ്ഞിട്ടുണ്ട്.
ഞാൻ പറഞ്ഞില്ലേ ജെന്നിനെ കണ്ടെത്താനാണ് നമ്മൾ വന്നതെന്ന്.
നിന്‍റെ കുടുംബത്തിലിപ്പോ കണ്ടുപിടിക്കാൻ ഏറ്റവും എളുപ്പമുള്ളയാളാണ് നിന്‍റെ പെങ്ങൾ.
എന്ത് സന്തോഷമായെന്നോ നിന്നെ കണ്ടപ്പോ!
എനിക്കും.
അമ്മയുടെ പ്രസവമെടുത്ത നഴ്സില്ലേ... ഇന്ന് അവരെ കാണാൻ പോകാം.
ജെൻ, ഇത് മതിയാക്ക്.
മിണ്ടാതെ എന്‍റെകൂടെ വന്നോണം.
നമ്മുടെ സഹോദരനെ കണ്ടെത്തേണ്ടത് നിന്‍റെ കടമയാണ്.
അമ്മയ്ക്കോ നിനക്കൊക്കെ വേണ്ടിയല്ലെങ്കിൽ എനിക്കുവേണ്ടി അത് ചെയ്യ്. !
അവര് ആശുപത്രിയിലാണ്.
- നീ കൂടെയുള്ളത് എന്ത് സന്തോഷമാണെന്നോ. - എനിക്കും അങ്ങനെത്തന്നെയാ...
ഉറക്കമാണെങ്കിൽ പോയിട്ട് പിന്നെ വരേണ്ടിവരും.
മാഡം മൈക്ക?
ഹലോ, മാഡം, ഞങ്ങളെ കാണാൻ സമ്മതിച്ചതിന് നന്ദി.
നിങ്ങൾക്ക് ഒരാളെ അറിയാമോ എന്നറിയാനാണ്.
നവൽ മർവാനെ ഓർമയുണ്ടോ?
കഫർ റയറ്റിൽ നിങ്ങൾ നഴ്സായി ജോലി ചെയ്തിരുന്നില്ലേ?
നിങ്ങളുടെ അമ്മയെ അറിയാമെന്നാണ് പറയുന്നത്.
പ്രസവ സമയത്ത് നിങ്ങൾ അമ്മയെ ശുശ്രൂഷിച്ചിരുന്നോ?
മാഡം, അമ്മക്ക് ജയിലിൽ വെച്ച് ജനിച്ച മോനെയാണ് ഞങ്ങളന്വേഷിക്കുന്നത്.
അതിനെപ്പറ്റി എന്തെങ്കിലും അറിയാമോ?
ഇവർ കഫർ റയറ്റ് ജയിലിൽ ജോലി ചെയ്തിരുന്നു.
പ്രസവ സമയത്ത് ഒപ്പമുണ്ടായിരുന്നു.
കുഞ്ഞുങ്ങളെ എടുത്തത് ഇവരായിരുന്നു.
"പാടുന്ന പെണ്ണ്" മോചിതയായപ്പോൾ കുഞ്ഞുങ്ങളെ അവർക്ക് തിരികെ നൽകി.
- സർവാൻ! ജനാൻ! - നവൽ മർവാൻ ഇരട്ടക്കുട്ടികൾക്കാണ് ജൻമം നൽകിയത്.
നിഹാദ്
"പാട്ട് പാടുന്ന പെണ്ണിനെ” ശരിക്കും നിങ്ങൾക്കറിയാമോ?
എനിക്കത് എത്രമാത്രം പ്രധാനപ്പെട്ടതാണെന്ന് നിങ്ങൾക്കറിയില്ല.
നവൽ മർവാൻ സെക്രട്ടറിയായി 18 വർഷം എനിക്ക് വേണ്ടി ജോലി ചെയ്തു.
എനിക്കും എന്‍റെ ഭാര്യക്കും എന്തോ അവരെയും അവരുടെ മക്കളേയും വല്യ കാര്യമായിരുന്നു.
പക്ഷേ ഞാനവരെ വേണ്ടവിധത്തിൽ മനസ്സിലാക്കിയിരുന്നില്ല എന്ന് ഇപ്പോൾ തോന്നുന്നു.
- പോകാം? - പോകാം.
എന്‍റെ ആവശ്യപ്രകാരം, നിങ്ങളുടെ അച്ഛനേയും സഹോദരനേയും പറ്റി...
മി. മഡ്ഡാഡ് അന്വേഷിച്ചിരുന്നു.
അച്ഛൻ, അബൂ താരേകിന്‍റെ, മരണ സർട്ടിഫിക്കറ്റ് ഇല്ല.
ഈ രാജ്യത്തെ പല സർട്ടിഫിക്കറ്റും ഇപ്പൊ കണ്ടുകിട്ടാനില്ല.
അദ്ദേഹം രാജ്യം വിട്ട് പോയിരിക്കാം, ഇങ്ങനത്തെ ആൾക്കാർ സാധാരണ അതാണ് ചെയ്യാറ്.
ഒന്നുകിൽ മരണപ്പെടും, അല്ലെങ്കിൽ രാജ്യം വിടും.
- നമുക്ക് നോക്കാം. - ഈ അവസ്ഥയിൽ അതാവും നല്ലത്..
സഹോദരന്‍റെ കാര്യം…
നിങ്ങളുടെ കക്ഷി, മിസിസ് നവൽ മർവാന്‍റെ ജന്മനാട് ഡെർ ഓം ആണ്.
കുട്ടികളെ “എൽഹാം”എന്ന് പേരുള്ള ഒരു വയറ്റാട്ടിക്ക് നൽകി,
അവരവനെ ക്ഫർ ഖൗട്ട് എന്ന അനാഥാലയത്തിലാക്കി.
അത് മെയ് 1970 ന്.
രജിസ്റ്ററൊക്കെ കണ്ടെത്തുക ശ്രമകരമാണ്.
കാരണം യുദ്ധത്തിൽ പല രേഖകളും നശിച്ചുപോയി.
പക്ഷേ, ഞാൻ നാഷണൽ ആർക്കൈവ്സിൽ നിന്ന് അത് കണ്ടെത്തി.
സിസ്റ്റേഴ്സ് ഓഫ് ചാരിറ്റി എന്ന സംഘടന അവയൊക്കെ കണ്ടെത്തി
നാഷണൽ ആർക്കൈവ്സിന് നൽകിയിരുന്നു.
അത് മെയ് 1970ന്.
ഡെർ ഹോം സ്വദേശിനിയായ “എൽഹാം”
ഒരു ആൺകുഞ്ഞിനെ ദത്തെടുക്കാനായി വിട്ടുനൽകി.
അനാഥാലയത്തിൽ ആ മാസത്തിൽ ലഭിച്ച ഒരേയൊരു ആൺകുട്ടി
നോക്ക്, നിഹാദ് എന്ന പേരാണ് അയാൾക്ക് രജിസ്റ്റർ ചെയ്തപ്പോൾ നൽകിയത്.
തീയതികൾ തമ്മിൽ ചേരുന്നുമുണ്ട്.
ഇത് അദ്ദേഹമാണ്.
ഇതാണ് നിങ്ങളുടെ സഹോദരൻ നിഹാദ്.
ക്ഫർ ഖൗട്ട് അനാഥാലയം.
മെയ് മാസത്തിലെ നിഹാദ്. അതാണ് റെക്കോഡുകളിൽ ഉള്ള പേര്.
മെയ് മാസത്തിലെ നിഹാദ്.
കുട്ടികളെ കിട്ടുന്ന മാസവും ചേർത്താണ് താൽകാലിക പേര് നൽകുക.
ആ സമയത്തൊന്നും ആരും ദത്തെടുത്തിരുന്നില്ല. യുദ്ധം തുടങ്ങിയിരുന്നു.
1974 ൽ ആ അനാഥാലയം തകർന്നു.
അവിടെയുള്ള കുട്ടികൾക്ക് എന്ത് സംഭവിച്ചു എന്നറിയണമെങ്കിൽ
ആരാണ് ക്ഫർ ഖൗട്ട് തകർത്തത് എന്ന് നമ്മൾ കണ്ടെത്തണം.
നമ്മൾ തമ്മിലുള്ള അടുപ്പം വെച്ച് പറഞ്ഞാൽ ആ പ്രദേശത്ത് പണ്ട് നടന്നത് നോക്കിയാൽ
പ്രതീക്ഷക്ക് ഒരു വകയുമില്ല.
ചിലപ്പൊ മരിച്ചുപോയിക്കാണും.
മരിച്ചെന്ന് ഞാൻ പറഞ്ഞില്ല. നമുക്ക് കണ്ടെത്താനാകുന്നില്ല എന്നേ ഒള്ളൂ.
അവർ രണ്ടും മരിച്ചു. നമ്മൾ കത്ത് തുറക്കുന്നു, ശുഭം!
ഞാനതിന് സമ്മതിക്കില്ല, ഇതൊക്കെ കുറച്ച് വിശുദ്ധമായ കാര്യങ്ങളാണ്.
അങ്ങനെ ചെയ്താൽ അത് ബലാത്സംഗത്തിന് തുല്യമാണ്.
നന്നായി, കുടുംബം ഉണ്ടായേക്കുന്നത് തന്നെ അതിന്‍റെ പുറത്താണല്ലോ.
സോറി.
മറ്റൊരു വഴിയുണ്ട്. പക്ഷേ അല്പം വളഞ്ഞ വഴിയാണ്.
അനാഥാലയം തകർത്ത പട്ടാള ഉദ്യോഗസ്ഥൻ ഇപ്പോഴും ജീവിച്ചിരിപ്പുണ്ട്.
ഒരുപക്ഷേ, നിഹാദിനും മറ്റ് കുട്ടികൾക്കും എന്ത് സംഭവിച്ചെന്ന് അയാൾക്കറിയാമായിരിക്കും.
അതുകഴിഞ്ഞിട്ട് എത്ര കാലംകഴിഞ്ഞു!
ഒരു കാര്യം നീ മനസ്സിലാക്കണം, ആ കാലയളവിൽ അവിടെ ഒരുപാട് പ്രതികാര നടപടികൾ
യുക്തിയില്ലാതെ, ദയാരഹിതമായി പരസ്പരം നടന്നിട്ടുണ്ട്.
പകരത്തിന് പകരം!
പട്ടാള മേധാവിയായിരുന്ന ഒരാൾക്ക് മറക്കാനാകാത്ത ധാരാളം ഓർമകളുണ്ടാകും.
ഞാൻ പറയുന്നു, അയാൾക്ക് ഓർമയുണ്ടാകുമെന്ന്.
വാഹ് ലാത്ത് ഷംസുദീൻ. അതാണ് അയാളുടെ പേര്.
- അയാളെ എവിടെ അന്വേഷിച്ചാൽ കിട്ടും? - അന്വേഷിക്കണ്ട, അയാള് നിന്നെ തേടി വരും.
അതിനൊക്കെ ഒരുപാട് വഴികളുണ്ട്.
അപ്പൊ ഒരു ചായ കുടിച്ചാലോ മി. മർവാൻ?
ഇനി നിന്‍റെ ഊഴം.
നീ നേരെ ദെരേസ്സയിലെ അഭയാർത്ഥി ക്യാമ്പിലേക്ക് പോകുന്നു.
ആര് ക്ഷണിക്കുന്നുവോ അവർക്കൊപ്പം
ഒരു ചായ കുടിക്കുന്നു.
"പാടുന്ന പെണ്ണിന്‍റെ" പുത്രനാണെന്നും മെയ്മാസത്തിലെ നിഹാദിനെയാണ്...
നീ അന്വേഷിക്കുന്നതെന്നും അവരോട് പറയുന്നു.
ഒറ്റക്ക് പോകണ്ട.
കൂട്ടിനൊരാളെയും ഞാനയക്കാം.
ദെരേസ്സയിലേക്ക് സ്വാഗതം.
- എങ്ങോട്ടാ പോകേണ്ടതെന്ന് വല്ല ഊഹവുമുണ്ടോ? - എവിടുന്ന്!
- എന്തൊക്കെയുണ്ട് പിന്നെ? - നീയങ്ങ് വളർന്നു പോയല്ലോ!
എന്‍റെ എഞ്ചിനീയറിംഗ് പഠനമൊക്കെ കഴിഞ്ഞു.
ജോലിയൊന്നും കിട്ടിയില്ല, പിന്നെ ടാക്സി ഓടാമെന്ന് കരുതി.
എന്താ പിന്നെ ഇവിടെ?
എന്നോടൊപ്പമുള്ള ഈ വിദേശികൾക്ക് ഇവിടെ വരണമെന്ന് പറഞ്ഞു.
- എന്നാൽ വന്നാട്ടെ! - പിന്നീടൊരിക്കലാവാം, കുറച്ച് ധൃതിയുണ്ട്.
വരൂന്നേ...
ചായ കുടിക്കാൻ ക്ഷണിക്കുകയാ നമ്മളെ.
ഓക്കെ.
ദെരേസ്സയിലെന്തിനാ വന്നതെന്ന് ചോദിക്കുന്നു.
"മെയ്മാസത്തിലെ നിഹാദ്" അങ്ങനൊരാളെ അറിയുമോ?
അങ്ങനൊരാളെ ഇദ്ദേഹത്തിനറിയില്ല.
നിങ്ങളുടെ പേരെന്താണെന്ന് ചോദിക്കുന്നു.
എന്‍റെ അമ്മ, തെക്ക് ദെർ ഓം ഗ്രാമത്തിൽ നിന്നാണ്.
"പാടുന്ന പെണ്ണ്" എന്നാണ് അമ്മയെ വിളിക്കാറ്.
ആ അതൊക്കെ തിരക്കി.
എന്ത്‌ കാത്തിരിക്കാൻ?
- സർവാൻ മർവാൻ? - അതെ.
നിങ്ങളെ സഹായിക്കാൻ വന്നതാണ്.
ഒരുമണിക്കൂറിനുള്ളിൽ തിരിച്ചെത്താം.
- പെങ്ങളോട് പറയണോ? - ഏയ്, ഒരു മണിക്കൂറത്തെ കാര്യമേയൂള്ളൂ.
ഒരു മിനിറ്റ്, ഷർട്ട് ഇട്ടിട്ട് വരാം.
- അവൻ ഫോൺ ചെയ്യുന്നു. - അത് സാരമില്ല.
എത്തിയോ? പേടിക്കണ്ട. അവരോടൊപ്പം ചെല്ല്.
തെക്ക് ദേശത്തൊക്കെ അങ്ങനാ, ഒരു തീപ്പൊരി മതി, പിന്നങ്ങ് പറന്നോളും!
നീ ഞങ്ങളെ സഹായിച്ചു. ഇനി ഞങ്ങളുടെ ഊഴം.
നീ ഈ രാജ്യം വിടണം. അതായിരിക്കും നല്ലത്.
താമസിക്കാനൊരു സ്ഥലവും ഒരു ജോലിയും ഞങ്ങൾ ശരിയാക്കാം.
നിനക്കൊരു നല്ല ജീവിതമുണ്ടായിക്കാണാനാണ് ഞാൻ ആഗ്രഹിക്കുന്നത്.
അമേരിക്കയിലൊക്കെ ഞങ്ങൾക്ക് നല്ല പിടിപാടുണ്ട്.
നിനക്ക് വേണേൽ കുട്ടികളേയും ഒപ്പം കൊണ്ടുപോകാം.
അവര് ജീവനോടെയുണ്ടെന്ന് എനിക്കറിയാം. അവരേയും കൂട്ടിക്കോ.
അവര് നിനക്കൊരു ആശ്വാസമായിരിക്കും. പിന്നീട് മനസ്സിലാകും.
എന്നോട് അതുമാത്രം പറയരുത്.
അതെന്താ, നിന്‍റെ കുട്ടികൾ നമ്മുടെ കുട്ടികളല്ലേ?
നിന്‍റെ കുടുംബം ഞങ്ങളുടെയും കുടുംബമല്ലേ?
എന്നെ വിശ്വസിക്ക്.
ഞാൻ നിന്നെ സഹായിക്കാം.
നിനക്കും നിന്‍റെ കുട്ടികൾക്കും എന്നും ഞാനുണ്ടാകും.
ഷംസുദീൻ
ഹലോ, സർവാൻ.
ഇങ്ങനെ കൊണ്ടുവന്നതിൽ ക്ഷമ ചോദിക്കുന്നു, പക്ഷേ അത് നിന്‍റെയും കൂടി സുരക്ഷയെ കരുതിയാണ്.
എന്‍റെ പേര് വാലദ്ദ് ഷംസുദീൻ.
പറയൂ സർവാൻ മർവാൻ ഞാനെങ്ങനെയാണ് നിന്നെ സഹായിക്കേണ്ടത് ?
നിങ്ങൾക്കെന്‍റെ അമ്മയെ അറിയാമോ?
അവർ എനിക്കുവേണ്ടി ജോലി ചെയ്തിട്ടുണ്ട്.
എന്ത് സഹായമാണ് നിനക്ക് വേണ്ടത്?
ഞാനൊരാളെ അന്വേഷിക്കുകയാണ് പേര് “മെയ്മാസത്തിലെ നിഹാദ്”.
“മെയ്മാസത്തിലെ നിഹാദി”നെ കണ്ടിട്ടെന്തിനാണ്?
അദ്ദേഹം എന്‍റെ സഹോദരനാണ്, അമ്മ പറഞ്ഞു അദ്ദേഹത്തെ കാണമെന്ന്.
നിഹാദ് നവൽ മർവാന്‍റെ മകനാണെന്ന് നിനക്കെങ്ങനെ അറിയാം?
അദ്ദേഹം കുറച്ചുനാൾ ക്ഫർ ഖൗട്ടിലെ അനാഥാലയത്തിൽ ഉണ്ടായിരുന്നു.
രജിസ്റ്റർ ചെയ്തതിന്‍റെ രേഖകൾ കിട്ടി.
തീയതിയും സമയവുമെല്ലാം ചേരുന്നുണ്ട്. “മെയ്മാസത്തിലെ നിഹാദാ”ണ് എന്‍റെ സഹോദരൻ.
ക്ഫർ ഖൗട്ടിലെ ക്രിസ്ത്യൻ ഗ്രാമം ആക്രമിച്ചത് എന്‍റെ ആൾക്കാരാണ്.
ഞങ്ങളുടെ അഭയാർത്ഥി സഹോദരങ്ങളോട് ചെയ്തതിനുള്ള പ്രതികാരമായിരുന്നു അത്.
ക്ഫർ ഖൗട്ടിൽ ഒരു അനാഥാലയം ഉണ്ടായിരുന്നു.
കുട്ടികളെ ഉപദ്രവിച്ചില്ല, പകരം ഞങ്ങളോടൊപ്പം കൂട്ടി.
അതിലൊരുവനായിരുന്നു നിഹാദ്.
ഞങ്ങളവരെ പരിശീലിപ്പിച്ചു, പൊരുതാൻ പ്രാപ്തരാക്കി.
നിഹാദ് ഒരു മുതൽക്കൂട്ടായിരുന്നു. മിടുക്കനായ കുട്ടി.
വളരെപ്പെട്ടെന്ന് തന്നെ അവൻ മികച്ച ഒരു പോരാളിയായി മാറി.
പക്ഷേ… അവന് അവന്‍റെ അമ്മ ആരെന്നറിയണം എന്നുണ്ടായിരുന്നു.
മാസങ്ങളോളം അവൻ അതിനായ് അലഞ്ഞു നടന്നു.
അവനെന്ത് കണ്ടെന്നോ, കേട്ടെന്നോ ശരിക്കും, എനിക്കറിയില്ല.
യുദ്ധം തലക്ക് പിടിച്ച അവസ്ഥയായി.
ഒരിക്കൽ അവൻ എന്നെ കാണാൻ വന്നു. ഒരു രക്തസാക്ഷിയാകണമെന്ന് പറഞ്ഞു.
അങ്ങനെ രാജ്യത്തെ എല്ലാ മതിലിലും അവന്‍റെ ചിത്രം പതിച്ചിരിക്കുന്നത് അമ്മ കാണുമല്ലോ!
പക്ഷേ ഞാൻ അതിനനുവദിച്ചില്ല.
അവൻ ദെരേസ്സയിലേക്ക് മടങ്ങി.
അവന്‍റെയത്ര ഉന്നമുള്ള ഒരാളും ആ പ്രദേശത്തുണ്ടായിരുന്നില്ല.
ഒരു യന്ത്രം കണക്കെ, ആരെ വേണമെങ്കിലും വെടിവെക്കും.
അങ്ങനെയിരിക്കെ, ശത്രുക്കൾ അവിടം പിടിച്ചടക്കി.
ഒരു സുപ്രഭാതത്തിൽ… നിഹാദും അവരുടെ പിടിയിലായി.
ഏഴ് പട്ടാളക്കാരെയാ അവനൊറ്റക്ക് കൊന്നത്.
അതുകൊണ്ട് അവർ അവനെ കൊന്നില്ല, അവരോടൊപ്പം പരിശീലിപ്പിച്ചു.
ശേഷം, കഫർ റയറ്റ് ജയിലിലേക്ക് അയച്ചു.
- ജയിലിലുണ്ടായിരുന്നോ? - അതെ.
ഒരു പീഡകനായിട്ട്.
എന്‍റെ അച്ഛനോടൊപ്പമോ?
അല്ല, നിന്‍റെ അച്ഛൻ അബൂ താരേക്കിനോടൊപ്പം അവൻ ജോലി ചെയ്തിട്ടില്ല.
എന്തു പറ്റി?
ഒന്നും ഒന്നും ചേർന്നാൽ…
രണ്ട് ആകും.
എന്താ?
ഒന്നും ഒന്നും ചേർന്നാൽ രണ്ട്.
ഒരിക്കലും ഒന്ന് തന്നെ കിട്ടില്ല.
നല്ല പനിയുണ്ടല്ലോ.
ജെൻ?
ഒന്നും ഒന്നും ചേർന്നാൽ… ഒന്ന് തന്നെ കിട്ടുമോ?
- ദാ അവിടെയൊരു കസേരയുണ്ട്. - എന്നാൽ നീ പോയി ഇരുന്നോ.
എന്തേലും സഹായം വേണോ മേഡം?
ക്ഷമിക്കണം.
ഒരു പീഡകനായ ശേഷം,
നിന്‍റെ സഹോദരൻ പേര് മാറ്റി.
അവൻ അങ്ങനെ… അബൂ താരേക്‌ ആയി.
മെയ്മാസത്തിലെ നിഹാദാണ് അബൂ താരേക്‌.
അവനൊരു പുതിയ വ്യക്തിയായി കാനഡയിൽ ജീവിക്കുന്നതായി ഞങ്ങളറിഞ്ഞു
നിഹാദ് ഹർമാനി.
മി. ഹർമാനി?
അതെ.
ഇത് നിങ്ങൾക്കുള്ളതാണ്.
അച്ഛനുള്ള എഴുത്ത്
ഇതെഴുതുമ്പോൾ എന്‍റെ കൈകൾ വിറക്കുന്നുണ്ട്..
ഞാൻ നിന്നെ തിരിച്ചറിഞ്ഞിരിക്കുന്നു.
പക്ഷേ നിനക്കെന്നെ മനസ്സിലായില്ല.
അതിഭീകരമാം വിധം ഗംഭീരം, അല്ലേ?
ഞാൻ നിന്‍റെ നമ്പർ 72 ആണ്.
ഈ കത്തുകൾ കൊണ്ടുവന്നത് നമ്മുടെ മക്കളാണ്.
നിനക്കവരെ തിരിച്ചറിയാനാകില്ല.
അവരത്രക്ക് സുന്ദരമാണ്.
പക്ഷേ, അവർക്ക് നിന്നെ അറിയാം.
നീ ജീവനോടെയുണ്ടെന്നാണ് അവരിലൂടെ ഞാൻ നിന്നോട് പറയുന്നത്.
നീ പെട്ടെന്ന് നിശബ്ദനാകും… എനിക്കറിയാം.
കാരണം സത്യത്തിന് മുൻപിൽ എല്ലാവരും നിശബ്ദരാണല്ലോ.
ഒപ്പ്: 72ആം നമ്പർ വേശ്യ.
എന്‍റെ മകനോടാണ് ഞാൻ സംസാരിക്കുന്നത്,
പീഡകനോടല്ല.
എന്തൊക്കെ സംഭവിച്ചാലും ഞാൻ എന്നും നിന്നെ സ്നേഹിക്കും.
ജനിച്ചപ്പോൾത്തന്നെ നിനക്ക് തന്ന വാക്കാണത് മോനേ…
എന്തൊക്കെ സംഭവിച്ചാലും ഞാൻ എന്നും നിന്നെ സ്നേഹിക്കും.
എന്‍റെ ജീവിതകാലം മുഴുവൻ ഞാൻ നിന്നെയും തേടി അലഞ്ഞു.
അവസാനം കണ്ടെത്തി.
നീയെന്നെ തിരിച്ചറിഞ്ഞില്ല.
നിന്‍റെ വലത് കാലിന്‍റെ ഉപ്പൂറ്റിയിൽ ഒരു ചിഹ്നം പച്ചകുത്തിയിട്ടുണ്ട്.
ഞാനത് കണ്ടു, തിരിച്ചറിഞ്ഞു.
നീ സുന്ദരനാണ്.
എല്ലാ സ്നിഗ്ദതയോടും കൂടി നിന്നെ ഞാൻ മാറോടു ചേർക്കുന്നു.
സമാശ്വസിക്കൂ…
കാരണം കൂടിച്ചേരുന്നതിന്‍റെയത്ര മനോഹരമായ മറ്റൊന്ന് ഈ ലോകത്തില്ല.
സ്നേഹത്തിൽ നിന്നാണ് നീ ജനിച്ചത്.
അപ്പോൾ നിന്‍റെ സഹോദരങ്ങളുടെ ജനനവും അങ്ങനെതന്നെ.
കാരണം കൂടിച്ചേരുന്നതിന്‍റെയത്ര മനോഹരമായ മറ്റൊന്ന് ഈ ലോകത്തില്ല.
എന്ന് നിന്‍റെ അമ്മ - നവൽ മർവാൻ.
72ആം നമ്പർ ജയിൽപുള്ളി.
കത്തുകൾ യഥാവിധി ഏൽപ്പിച്ചു കഴിഞ്ഞാൽ
നിങ്ങൾക്കൊരു കത്ത് ലഭിക്കും, മൗനം ഭഞ്ചിക്കപ്പെടും.
ഒരു വാക്ക് പാലിക്കപ്പെടും.
അപ്പോൾ നിങ്ങൾക്കെന്‍റെ ശവകുടീരത്തിൽ ഒരു ഫലകം സ്ഥാപിക്കാം,
അതിൽ എന്‍റെ നാമം സൂര്യന് അഭിമുഖമായി കൊത്തി വെക്കാം.
എന്‍റെ കുഞ്ഞുങ്ങളെ,
എവിടെയാണ് നിങ്ങളുടെ കഥ തുടങ്ങുന്നത്?
ജനനം മുതലോ?
ആണെങ്കിൽ അത് ഭയാനകമായിരുന്നു.
നിങ്ങളുടെ അച്ഛൻ ജനിച്ചപ്പോൾ മുതലാണോ?
എങ്കിലതൊരു അനശ്വര പ്രണയ കഥയായിരുന്നു.
എങ്ങനെയായാലും നിങ്ങളുടെ കഥ തുടങ്ങുന്നത് ദ്വേഷത്തിന്‍റെ ചങ്ങലകൾ
ഭേദിക്കുമെന്ന വാഗ്ദാനത്തിൽ നിന്നാണ്.
നിങ്ങളോട് നന്ദിയുണ്ട്, അവസാനം ആ വാഗ്ദാനം ഞാൻ പാലിച്ചിരിക്കുന്നു.
ചങ്ങലകൾ തകർക്കപ്പെട്ടിരിക്കുന്നു.
ഒടുവിൽ നിങ്ങളെ വാരിയെടുത്ത്,
ഹൃദയത്തിൽ നിന്നുള്ള ഒരു താരാട്ട് പാടിത്തരാൻ എനിക്ക് കഴിഞ്ഞിരിക്കുന്നു.
കാരണം കൂടിച്ചേരുന്നതിന്‍റെയത്ര മനോഹരമായ മറ്റൊന്ന് ഈ ലോകത്തില്ല.
സ്നേഹത്തോടെ,
നിങ്ങളുടെ അമ്മ
നവൽ.
ആൻസൊന്തി (തീക്കനൽ)
പരിഭാഷ : ശ്രീധർ, അഖില പ്രേമചന്ദ്രൻ, പ്രവീൺ അടൂർ
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org